Tiksoja raudteepeatus
Tiksoja raudteepeatus (ka Tähtvere raudteepeatus) oli raudteepeatus Tartu maakonnas Tähtvere vallas Tapa–Tartu raudtee ääres. Tänapäevase haldusjaotuse järgi jääb see Tartu linna territooriumile. Peatus asus Vorbuse ja Tartu raudteejaama vahel (kilometraaž 424). Peatus avati aastal 1934 ja suleti aastal 1943.. Avamisel jäi peatus Tähtvere valda. Peatus asus Tähtvere külas Tallinna–Tartu maantee raudteeülesõidukohast põhja pool.